stanford-oval/wikipedia huggingface dataset:
עונת 1978/1979 בפוטבול ליג

| --- | --- |
 תקופת התחרות:  19 באוגוסט 1978 – 18 במאי 1979 (273 ימים)
 מספר משתתפות:  22
 הזוכה:  ליברפול
 מספר משחקים:  462
 מספר שערים:  1217 (2.63 בממוצע למשחק)
 מלך השערים:  (24) פרנק וורינגטון (בולטון וונדררס)
 → 1977/19781979/1980 ←
 
עונת 1978/1979 הייתה העונה ה-80 של הפוטבול ליג שהיא הייתה הליגה האנגלית הבכירה בכדורגל. העונה החלה ב-19 באוגוסט 1978 והסתיימה ב-18 במאי 1979. בעונה זו התחרויות התקיימו בליגה הבכירה, בליגת משנה,  בדיוויזיון השלישי ובדיוויזיון הרביעי.
הליגה הבכירה כללה 22 קבוצות. בולטון וונדררס, סאות'המפטון וטוטנהאם הוטספר היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.
ליברפול זכתה באליפות בפעם ה-11 בתולדות המועדון.
בסוף העונה לליגת משנה ירדו קווינס פארק ריינג'רס, בירמינגהאם סיטי וצ'לסי. במקומן לליגה הבכירה עלו קריסטל פאלאס (בפעם הראשונה בתולדות המועדון), ברייטון אנד הוב אלביון (בפעם הראשונה בתולדות המועדון) וסטוק סיטי.
כדורגלנים מצטיינים

פרנק וורינגטון מבולטון וונדררס כבש 21 שערים וזכה בתואר מלך השערים.
קני דלגליש מליברפול זכה בפרס כדורגלן השנה של התאחדות עיתונאי הכדורגל האנגלית.
ליאם בריידי מארסנל זכה בפרס כדורגלן השנה שהוענק על ידי התאחדות שחקני הכדורגל.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1 | ליברפול | 42 | 30 | 8 | 4 | 85 | 16 | 69 | 68 |  |
| 2 | נוטינגהאם פורסט | 42 | 21 | 18 | 3 | 61 | 26 | 35 | 60 | העפלה לגביע האלופות   כמחזיקת הגביע |
| 3 | וסט ברומיץ' אלביון | 42 | 24 | 11 | 7 | 72 | 35 | 37 | 59 | העפלה לגביע אופ"א |
| 4 | אברטון | 42 | 17 | 17 | 8 | 52 | 40 | 12 | 51 | העפלה לגביע אופ"א |
| 5 | לידס יונייטד | 42 | 18 | 14 | 10 | 70 | 52 | 18 | 50 | העפלה לגביע אופ"א |
| 6 | איפסוויץ' טאון | 42 | 20 | 9 | 13 | 63 | 49 | 14 | 49 |  |
| 7 | ארסנל | 42 | 17 | 14 | 11 | 61 | 48 | 13 | 48 | זכייה בגביע האנגלי  העפלה לגביע אירופה למחזיקות גביע |
| 8 | אסטון וילה | 42 | 15 | 16 | 11 | 59 | 49 | 10 | 46 |  |
| 9 | מנצ'סטר יונייטד | 42 | 15 | 15 | 12 | 60 | 63 | 3- | 45 |  |
| 10 | קובנטרי סיטי | 42 | 14 | 16 | 12 | 58 | 68 | 10- | 44 |  |
| 11 | טוטנהאם הוטספר | 42 | 13 | 15 | 14 | 48 | 61 | 13- | 41 |  |
| 12 | מידלסברו | 42 | 15 | 10 | 17 | 57 | 50 | 7 | 40 |  |
| 13 | בריסטול סיטי | 42 | 15 | 10 | 17 | 47 | 51 | 4- | 40 |  |
| 14 | סאות'המפטון | 42 | 12 | 16 | 14 | 47 | 53 | 6- | 40 |  |
| 15 | מנצ'סטר סיטי | 42 | 13 | 13 | 16 | 58 | 56 | 2 | 39 |  |
| 16 | נוריץ' סיטי | 42 | 7 | 23 | 12 | 51 | 57 | 6- | 37 |  |
| 17 | בולטון וונדררס | 42 | 12 | 11 | 19 | 54 | 75 | 21- | 35 |  |
| 18 | וולברהמפטון וונדררס | 42 | 13 | 8 | 21 | 44 | 68 | 24- | 34 |  |
| 19 | דרבי קאונטי | 42 | 10 | 11 | 21 | 44 | 71 | 27- | 31 |  |
| 20 | קווינס פארק ריינג'רס | 42 | 6 | 13 | 23 | 45 | 73 | 28- | 25 | ירדה ליגה |
| 21 | בירמינגהאם סיטי | 42 | 6 | 10 | 26 | 37 | 64 | 27- | 22 | ירדה ליגה |
| 22 | צ'לסי | 42 | 5 | 10 | 27 | 44 | 92 | 48- | 20 | ירדה ליגה |
פובליוס ליקיניוס קראסוס (בן הטריומוויר)

| --- | --- |
 לידה:  82 לפנה״ס? רומא העתיקה 
 התאבד:  53 לפנה״ס (בגיל 29 בערך) חרן, טורקיה 
 מדינה:  רומא העתיקה 
 בן או בת זוג:  קורנליה מטלה (?–52 לפני הספירה) 
 פעולות ומבצעים
 מלחמת גאליה  קרב חרן 
 
פובליוס ליקיניוס קראסוס (בלטינית: Publius Licinius Crassus;‏ 86?/82? לפנה"ס – 53 לפנה"ס) היה אחד משני בניו של הטריומוויר מרקוס ליקיניוס קראסוס ורעייתו טרטולה (אנ') (Tertulla). הוא השתייך לדור האחרון של הנוֹבִּילֶס הרומיים שהחל את הקריירה הפוליטית שלו לפני התמוטטות הרפובליקה. עם עמיתיו באותה עִלִית של האצולה הרומית נמנו מרקוס אנטוניוס, מרקוס יוניוס ברוטוס, דקימוס יוניוס ברוטוס אלבינוס, המשורר גאיוס ואלריוס קאטולוס וההיסטוריון גאיוס סאלוסטיוס קריספוס.
פובליוס קראסוס שירת תחת פיקודו של יוליוס קיסר בגאליה בשנים 58-56 לפנה"ס. הוא היה צעיר מכדי לקבל מידי הסנאט תפקיד פיקודי רשמי, והצטיין במלחמה שניהל קיסר נגד שבטי הגאלים בארמוריקה (ברטאן) וגאליה אקוויטניה, שאותה כבש בשנת 56. קיסר רחש לו הערכה רבה וכמותו גם קיקרו, אשר משבח במכתביו את כושר הנאום שלו ואת אופיו הטוב. עם שובו לרומא נשא פובליוס לאישה את קוֹרנליה מֶטֶלָה (אנ'), בתו המשכילה והכשרונית של האופטימאט מטלוס סקיפיו. את הקריירה הפוליטית שלו החל ב-55 לפנה"ס, כאשר נבחר לטריוּמוויר מוֹנֶטאלִיס, אחד מחבר של שלושה אנשים האחראים על טביעת המטבעות ברומא.
הקריירה המבטיחה של פובליוס נקטעה ב-53 לפנה"ס, כשנהרג יחד עם אביו בקרב חרן, במלחמה נגד הפרתים. קורנליה, אשר ככל הנראה לא נולדו לו עמה ילדים, נישאה לפומפיוס מגנוס המבוגר ממנה בשנים רבות.
עומר רשף

| --- | --- |

 לידה:  8 ביולי 1997 (בן 27)
 הישג בולט:  סגן אלוף ישראל לשנת 2016
 הדרגה הגבוהה ביותר:  אמן בינלאומי
 מד כושר מרבי:  2497 (אוגוסט 2018)
 מד כושר נוכחי:  2467 ‏(אוקטובר 2024)
 מדינה:  ישראל, ארצות הברית
עומר רשף (נולד ב-8 ביולי 1997) הוא שחמטאי ישראלי בדרגת אמן בינלאומי. סגן אלוף ישראל בשחמט לשנת 2016.
נכון לדצמבר 2022, רשף מדורג במקום ה-20 בישראל לפי מד כושר.
ביוגרפיה

עומר רשף למד בתיכון אהל שם. בדצמבר 2013 ייצג את ישראל באליפות העולם בשחמט לבנים עד גיל 16 שנערכה באל-עין, באבו דאבי, כחלק ממשלחת ישראלית מצומצמת של שחקני נוער מצטיינים (שכללה, בנוסף אליו, בין היתר גם את אלון מינדלין ומיכל להב), שעשתה היסטוריה: בפעם ראשונה ישראל יוצגה בתחרות שחמט במדינה ערבית.
ביוגרפיה > סגן אלוף ישראל

באליפות ישראל, שנערכה בטבריה בשנת 2016 זכה בסגנות, אחרי תמיר נבאתי ממועדון נס ציונה ולפני אביטל בורוחובסקי ממועדון כפר סבא. הוא צבר 6 נקודות מ-9 אפשריות והפגין ביצוע תחרותי של מד כושר 2591. הישגו נחשב להפתעה משום שבתחילת התחרות היה מדורג במקום ה-14, בהתאם למד כושרו (2435).
רשף הוא בכיר שחקני מועדון השחמט של קריית אונו ונכון לשנת 2018 משחק בשורותיו בליגה הלאומית, בלוח הראשון. בשנת 2018 הוא זכה בתחרות לשח מהיר שנערך בעיר (אלכסנדר בגרטיוני זכה במקום השני). אביו, ניר, הוא מנהל המועדון.
לומד לתואר ראשון באוניברסיטת טקסס באוסטין. רווק.
הישגים בולטים

2005 - זכה באליפות ישראל עד גיל 8, לאחר שצבר 6 נקודות מ-6 אפשריות.
2007 - זכה בסגנות אליפות ישראל עד גיל 10, לאחר שצבר 6 נקודות מ-9 אפשריות.
2009 - זכה בסגנות אליפות ישראל עד גיל 13, שנערכה באשדוד, לאחר שצבר 6 נקודות מ-7 אפשריות.
2010 - בגיל 13 השתתף בגמר אליפות ישראל, שנערכה בחיפה.
2011 - זכה בסגנות אליפות ישראל עד גיל 14, שנערכה בפתח תקווה, לאחר שצבר 7 נקודות מ-9 אפשריות.
2012 - זכה בסגנות אליפות ישראל עד גיל 16, שנערכה בפתח תקווה, לאחר שצבר 7 נקודות מ-9 אפשריות.
2013 - סיים במקום שני בתחרות IM2 במסגרת משחקי המכביה, שנערכה בירושלים, לאחר שצבר 5.5 נקודות מ-9 אפשריות.
2014 - זכה בסגנות אליפות ישראל עד גיל 18, שנערכה באלקנה, לאחר שצבר 7 נקודות מ-9 אפשריות.
2015 - זכה בשנית בסגנות אליפות ישראל עד גיל 18.
2015 - היה שותף לזכייתה של ישראל בסגנות אליפות אירופה עד גיל 18 לקבוצות שנערכה בפולין. רשף צבר בלוח הרביעי 4 נקודות מ-7 אפשריות.
2016 - זכה בסגנות באליפות ישראל, שהתקיימה בטבריה, כשצבר 6 נקודות מ-9 אפשריות והפגין ביצוע תחרותי של מד כושר 2591. הישגו נחשב להפתעה משום שבתחילת התחרות היה מדורג במקום ה-14, בהתאם למד כושרו (2435).
2017 - היה ממצטייני הליגה הארצית, לאחר שצבר 4 נקודות מ-5 אפשריות בלוח הראשון.
2017 - סיים במקום שלישי באליפות ישראל עד גיל 20, כשצבר 4.5 מ-7 אפשריות.
מבחר תחרויות בהן השתתף

המכביה ה-19 ב-2013
אליפות ישראל בשחמט 2014
אליפות אירופה בשחמט 2015
אליפות ישראל בשחמט 2016
הערות שוליים

↑  אלכס דורון, נבחרת ישראל מתחרה באבו דאבי בשם בדוי, באתר nrg‏, 26 בדצמבר 2013
↑  סיון חדד, הסתיימה אליפות העולם לנערים באל-עין, באתר האיגוד הישראלי לשחמט, 29 בדצמבר 2013
↑  הטלוויזיה הקהילתית מועדון השחמט מתנ"ס קריית אונו, ש'ייח מט, באתר יוטיוב, פברואר 2013
↑  הוכרזו אלוף ואלופת ישראל בשחמט, באתר ערוץ 7, 14 בדצמבר 2016
↑  טבלת תוצאות של אליפות ישראל עד גיל 8 ב-2005 באתר מועדון השחמט עירוני נתניה
↑  טבלת תוצאות של אליפות ישראל עד גיל 10 ב-2007 באתר מועדון השחמט עירוני נתניה
↑  טבלת תוצאות של אליפות ישראל עד גיל 13 ב-2009 באתר מועדון השחמט עירוני נתניה
↑  טבלת תוצאות של אליפות ישראל ב-2010 באתר מועדון השחמט של נתניה
↑  טבלת תוצאות של אליפות ישראל עד גיל 14 ב-2011 באתר מועדון השחמט עירוני נתניה
↑  טבלת תוצאות של אליפות ישראל עד גיל 16 ב-2012 באתר מועדון השחמט עירוני נתניה
↑  טבלת תוצאות של תחרות IM2 במכביה ב-2013 באתר מועדון השחמט עירוני נתניה
↑  טבלת התוצאות של אליפות ישראל עד גיל 18 ב-2014 באתר מועדון השחמט עירוני נתניה
↑  טבלת התוצאות של גמר אליפות ישראל עד גיל 18 ב-2015 באתר מועדון השחמט עירוני נתניה
↑  טבלת תוצאות של אליפות אירופה לקבוצות עד גיל 18 ב-2015 באתר התחרות הרשמי
↑  סיקור הישג נבחרת ישראל עד באליפות אירופה לקבוצות עד גיל 18 ב-2015 באתר האיגוד הישראלי לשחמט
↑  טבלת תוצאות אליפות ישראל עד גיל 20 לשנת 2017, באתר האיגוד הישראלי לשחמט
עונת 1978/1979 בסרייה א'

| --- | --- |
תמונה קבוצתית של מילאן, אלופת הליגה
תמונה קבוצתית של מילאן, אלופת הליגה
 תקופת התחרות:  1 באוקטובר 1978 – 13 במאי 1979 (225 ימים)
 מספר משתתפות:  16
 הזוכה:  מילאן
 מספר משחקים:  240
 מספר שערים:  455 (1.9 בממוצע למשחק)
 מלך השערים:  19 - ג'ורדנו ברונו, לאציו
 → 1977/19781979/1980 ←
עונת 1978/1979 בסרייה א' הייתה העונה ה-77 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-1 באוקטובר 1978 והסתיימו ב-13 במאי 1979.
בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
אסקולי, קטנזרו ואבלינו היו הקבוצות שעלו מהליגה השנייה.
מילאן זכתה באליפות בפעם העשירית בתולדות המועדון.
בסיום העונה לסרייה ב' ירדו ויצ'נצה, אטאלנטה והלאס ורונה. במקום הקבוצות שירדו לסרייה א' העפילו אודינזה, קליארי ופסקארה.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1. | מילאן  | 30 | 17 | 10 | 3 | 46 | 19 | 27 | 44 | זכייה בליגה   העפלה לגביע אירופה לאלופות |
| 2. | פרוג'ה | 30 | 11 | 19 | 0 | 34 | 16 | 18 | 41 | העפלה לגביע אופ"א |
| 3. | יובנטוס | 30 | 12 | 13 | 5 | 40 | 23 | 17 | 37 | זכייה בגביע איטליה  העפלה לגביע אירופה למחזיקות גביע |
| 4. | אינטר | 30 | 10 | 16 | 4 | 38 | 24 | 14 | 36 | העפלה לגביע אופ"א |
| 5. | טורינו | 30 | 11 | 14 | 5 | 35 | 23 | 12 | 36 | העפלה לגביע אופ"א |
| 6. | נאפולי | 30 | 9 | 14 | 7 | 23 | 21 | 2 | 32 | העפלה לגביע אופ"א |
| 7. | פיורנטינה | 30 | 10 | 12 | 8 | 26 | 26 | 0 | 32 |  |
| 8. | לאציו | 30 | 9 | 11 | 10 | 35 | 40 | 5- | 29 |  |
| 9. | קטנזרו | 30 | 6 | 16 | 8 | 23 | 30 | 7- | 28 |  |
| 10. | אסקולי | 30 | 7 | 12 | 11 | 26 | 31 | 5- | 26 |  |
| 11. | אבלינו | 30 | 6 | 14 | 10 | 19 | 26 | 7- | 26 |  |
| 12. | רומא | 30 | 8 | 10 | 12 | 24 | 32 | 8- | 26 |  |
| 13. | בולוניה | 30 | 4 | 16 | 10 | 23 | 30 | 7- | 24 |  |
| 14. | ויצ'נצה | 30 | 5 | 14 | 11 | 29 | 42 | 13- | 24 | ירדה ליגה |
| 15. | אטאלנטה | 30 | 6 | 12 | 12 | 20 | 33 | 13- | 24 | ירדה ליגה |
| 16. | הלאס ורונה | 30 | 2 | 11 | 17 | 14 | 39 | 25- | 15 | ירדה ליגה |
כדורגלנים מצטיינים

ג'ורדנו ברונו, שחקנה של לאציו, כבש 19 שערים וזכה בתואר מלך השערים.
עמותת במתנ"ה

סמליל עמותת במתנ"ה
עמותת במתנ"ה (ראשי תיבות של בוגרי מועצת התלמידים והנוער הארצית) היא עמותה רשומה ברשם העמותות אשר הוקמה על ידי בוגרים של תוכנית מועצת התלמידים והנוער הארצית בשנת 2006.
לאחר כינוס בוגרי המועצה לדורותיה ב-2006, הוחלט להקים עמותה שתסייע למועצה. העמותה פועלת החל מ-31 בינואר 2006 ועובדת בשיתוף פעולה עם מינהל חברה ונוער במשרד החינוך.
מטרת העמותה היא קידום מנהיגות צעירה באמצעות מועצות התלמידים והנוער באמצעות פרויקטים, חניכת בעלי תפקידים במועצות, ארגון ימי עיון וסמינרים, בניית תכנים, תמיכה במועצת התלמידים והנוער הארצית ומועצות התלמידים והנוער המחוזיות, קרן מלגות לחברי מועצות התלמידים והנוער ועוד.
חברי ובעלי התפקידים בעמותה (סטודנטים, חיילים, אקדמאים ובעלי מקצוע) פועלים בצמוד להנהגת מועצות התלמידים והנוער בארץ ומסייעים להם במגוון תחומים מקצועיים הנדרשים לפעילותם: דוברות, קמפיינים ויחסי ציבור, ייעוץ משפטי, קשרי חוץ וקשרים בינלאומיים, פיתוח הדרכה ועוד.
העמותה חברה בשדולות למען הצעירים ולמען הנוער בכנסת ובפורומים במרכז לשלטון מקומי ובמכון הישראלי לדמוקרטיה.
יושבי ראש העמותה

| שנות כהונה | שם |
| --- | --- |
2006 - 2008: עמיר הרן
2008 - 2010: משה ישי
2010 - 2014: אורי מלכין
2014 - 2017: סיון גולדברג
2017 - 2019: אור מורדו
2019 - 2021: שלי מוניצ'ור
2021 - 2023: יוסי ג'יבלי
2023 - 2024: גיא ניסנזון
2024 - נוכחית: קורל וקסלר
היסטוריה, אדמיניסטרציה, פעילות

עמותת במתנ"ה עמותה המוכרת על ידי רשם העמותות ופועלת החל מ-31 בינואר 2006.
העמותה הוקמה על ידי בוגרים של מועצת התלמידים והנוער הארצית (פרויקט ארצי לקידום מנהיגות נוער צעירה, הפועל בחסות מנהל חברה ונוער במשרד החינוך ופעילותו זכתה להכרה ולהוקרה מהגורמים הרשמיים במדינת ישראל, כגון: כנסת ישראל, השלטון המקומי ועוד).
העמותה קמה מתוך הבנתם ותפישת עולמם של הבוגרים על תרומתן וחשיבותן הרבה של מועצות התלמידים והנוער במדינת ישראל, כגוף המקנה ערכים ומיומנויות בתחום המנהיגות הייצוגית והנבחרת. תפיסת היסוד של העמותה היא שמועצות התלמידים והנוער מהוות כיום "כר גידול" של מנהיגות צעירה, תוך כך שהן מקנות ערכים וכלים הנדרשים ממנהיג בעידן דמוקרטי ומודרני.
העמותה פועלת בצמוד להנהגת מועצות התלמידים והנוער בישראל (מועצת התלמידים והנוער הארצית ומועצות התלמידים והנוער המחוזיות) ומסייעת להם במגוון פרויקטים ואמצעים, כגון: פרויקט חונכים "אח בוגר", פרויקט מלגות על בסיס כלכלי, הפקת יומן למועצות התלמידים והנוער ופרויקטים נוספים.
בעלי התפקידים בעמותה (סטודנטים, חיילים, אקדמאים ובעלי מקצוע) מסייעים למועצות התלמידים והנוער במגוון תחומים מקצועיים הנדרשים לפעילותם: דוברות, קמפיינים ויחסי ציבור, ייעוץ משפטי, קשרי חוץ וקשרים בינלאומיים, פיתוח הדרכה ועוד.
חברי העמותה מהווים חלק פעיל בוועידות ובסמינרים המקצועיים של מועצות התלמידים והנוער ומובילים חלק מרכזי בשימור הידע, בעיצוב התכנים ובהכשרת פני הדור הבא.
בעמותה חברים כ-922 חברי אספה כללית ועוד כ-80 עמיתים הפועלים במסגרתה על בסיס קבוע. בנוסף, באופן פחות פורמלי לעמותה קשר עם מאות בוגרים של פרויקט מועצות התלמידים והנוער.
לעמותה חמישה חברי ועד נבחרים המובילים את פעילותה מטעם האספה והם פועלים על פי תוכנית עבודה המאושרת אחת לשנה.
העמותה פועלת בהתאם להוראות חוק העמותות, התש"ם-1980, הנחיות רשם העמותות, ותקנון העמותה. פעילות העמותה מפוקחת על פי דין בידי הגופים המפקחים על פעילות העמותות בישראל: רשם העמותות ורשות המיסים.
העמותה מוגדרת ומורכבת ממתנדבים. אין בה מקבלי שכר.
העמותה חייבת בדיווחים (דין וחשבון שנתי תקופתי) לחבריה, לוועדת ביקורת (גוף ביקורת פנימי הפועל מכוח החוק), למס הכנסה ולרשם העמותות והיא מנהלת חשבון בנק שאינו למטרת רווח.
ראו גם

מועצת התלמידים והנוער הארצית
עמנואל אופוסו יבואה

| --- | --- |
אין תמונה חופשית
 לידה:  1977 (בן 47 בערך) גאנה 
 מידע כללי
 מדינה:  גאנה 
 ספורט
 ענף ספורט:  מרוץ אופניים 
 הישגים
 פרסים והוקרה:  עיטור האומץ ע״ש ארתור אש 
 
עמנואל אוֹפוֹסוּ יֶבּוֹאַה (בצרפתית: Emmanuel Ofosu Yeboah; נולד ב-1977 בכפר קיבי שבגאנה) הוא ספורטאי נכים, פעיל חברתי וידוען גנאי. קורות חייו הונצחו בסרט התעודי "המתנה של עמנואל" (2005).
ילדותו

יבואה נולד עם לקות ברורה בעצמות אחת הרגלים, שלא מאפשרת דריכה על אותה רגל ולא מאפשר לבישת מכנסיים. הוא גדל בכפר קטן בלא חשמל ובלא מים זורמים במדינת עולם שלישי, בתקופה בה לא הייתה באותה מדינה שום מודעות לנגישות, ומרבית נכי התנועה זחלו ברחובות ללא כיסאות גלגלים וקיבצו נדבות. בעקבות נכותו הברורה של עמנואל, אביו דרש מאמו שתנטוש אותו ביער עם לידתו. משסירבה האם לעשות זאת, עזב האב את המשפחה והאם פרנסה לבדה את עמנואל ואחיו. האב ניסה לחזור אל חיק המשפחה רק עשרות שנים מאוחר יותר, אחרי שיבואה הפך לגיבור לאומי ולידידם של שועי עולם כגון מזכ"ל האו"ם, קופי ענאן, שרי חוץ, כוכבי קולנוע, ספורטאים בינלאומיים, ראשי שבטים ונשיא המדינה.
יבואה היה תלמיד מצטיין, למרות הקושי שלו להגיע אל בית הספר, שהיה במרחק הליכה גדול. יבואה נאלץ להגיע אל בית הספר כשהוא הולך קילומטרים אחדים בכל כיוון, כשהוא שעון על קביים ונושא את ספריו. אמו של יבואה אסרה על יבואה לקבץ נדבות ואסרה עליו ועל אחיו לעבוד, מתוך חשש שהדבר יפגע בלימודיהם. יבואה היה היחידי מבין אחיו שהצליח לשכנע את האם שתאפשר לו לעבוד מעט, לצד לימודיו בבית הספר. יבואה הסביר לאמו כי הדרך היחידה שלו להשתלב בחברת הילדים היא לרכוש לעצמו כדור רגל ומשחקים נוספים. עבודתו של יבואה סיפקה לו דולר אחד ביום – סכום משמעותי לאדם פשוט בגאנה באותה תקופה, ויבואה הצליח לשכנע את אמו שתיקח חלק מהסכום הזה כסיוע לפרנסת המשפחה. כך סייע יבוא הנכה בפרנסת אחיו הגדולים וחסרי הלקות.
כשהיה יבואה בן שלוש-עשרה, החלה בריאותה של אמו להתדרדר בשל עומס עבודתה. יבואה החליט לקחת חלק גדול יותר בפרנסת המשפחה, אך לא רצה להתעמת עם אמו. הוא ברח מהבית באישון לילה ונסע אל עיר הבירה אקרה, מוכת האבטלה, שלא היה לו בה שום קרוב ורֶע ומצא בה עבודה שאפשרה לו לשלוח לאמו שני דולרים בכל יום.
נעוריו

באקרה גילה יבואה, שמצבם העגום של הנכים אינו ייחודי לכפר הולדתו, אלא חלק בלתי נפרד ממסורת מולדתו. הוא פגש בבירה נכים חסרי בית שאינם מודעים לקיומם של כיסאות גלגלים, זוחלים ברחובות, מקבצים נדבות ומגדלים את ילדיהם באוהלים ופחונים מאולתרים בגנים ציבוריים. יבואה שאף לשנות מצב זה בקנה מידה לאומי. הוא יזם מסע אופניים, שבו הוא הקיף לבדו את המדינה למרות נכותו. מסע אופניים זה תפס תשומת לב תקשורתית והפך את יבואה לגיבור לאומי עם נכות בולטת. יבואה ניצל את תושייתו, את הכריזמה שלו ואת שליטתו בשפה האנגלית כדי לאפשר את מסע האופניים הזה. המסע התאפשר בזכות שכנוע ראשי השבטים לאפשר לו לעבור בשטחם, בזכות שכנוע מאמן רכיבה על אופניים שיאמן אותו בהתנדבות ובזכות מכתב לעמותת ספורט נכים בארצות הברית שמבקש תרומה של זוג אופניים.
בחרותו

בעקבות הצלחתו ההסברתית של יבואה, הזמינה אותו העמותה שתרמה את אופניו להשתתף באירועי ספורט שונים בארצות הברית. השתתפותו, לצד פועלם של ספורטאים נכים אחרים סוקרה על ידי כלי התקשורת של מולדתו והיוותה המשך למסע ההסברה שלו. חלק מהספורטאים הנכים שהכיר יבואה בארצות הברית לקו בלקות דומה לשלו והם שכנעו אותו לכרות את רגלו הפגומה ולהחליף אותה ברגל תותבת. הרגל התותבת שיפרה את תפקודו הספורטיבי ופתחה בפניו ענפי ספורט נוספים כגון ריצת מרתון מסוקרת שביצע.
הרגל התותבת אפשרה ליבואה גם ללבוש מכנסיים ארוכים והוא יצא בחליפה לסדרת פגישות מסוקרות עם כוכבי קולנוע ומדינאים בינלאומיים, כולל מזכ"ל האו"ם דאז קופי ענאן שהיה בן עמו שלו. הפגישה עם ענאן אותתה לבני עמו של יבואה שהטאבו על שילובם של נכים בחברה הגנאית נשבר. עם חזרתו של יבואה לגאנה הוא התקבל בה בטקס ממלכתי וארגן בגאנה קבוצת כדורסל נכים שהוזמנה לשחק בתחומי ארמון הנשיאות.
יבואה יזם באקרה הבירה שני מיזמי נגישות בולטים ומתוקשרים. הראשון היה מיזם חלוקת מאה כיסאות גלגלים. כיסאות אלה הורכבו על ידי מתנדבים מחלקים זולים שנתרמו על ידי ארגוני סיוע בינלאומיים. המיזם השני היה הנמכה של אחד מתוך כל קבוצת טלפונים ציבוריים כך שיתאפשר למשתמשי כיסאות גלגלים להשתמש בהם. מיזם זה נעשה בשיתוף חברת הטלפונים.
| --- | --- |
בקרת זהויות :  GND: 1184438870  ISNI: 0000 0000 3487 6861  LCCN: n2006020820  VIAF: 11730672   WorldCat (עם VIAF): 11730672
פאדרבורן

פָּאדֶרְבּוֹרן (בגרמנית: Paderborn, נהגה: [paːdɐˈbɔʁn], פדבורן, ‏האזנהקובץ:De-Paderborn-2.oga‏Ⓘ‏) היא עיר במזרח נורדריין-וסטפאליה שבגרמניה, בירת מחוז פאדרבורן.
שם העיר נובע מהשערה ישנה לגבי מקור הנביעה של הנהר פאדר (אנ') שנובע בסביבות העיר. בהגיית שם העיר הר' אינה נשמעת ושמה נהגה פַּאדֶבּוֹרְן.
נכון לראשית 2016, עמדה אוכלוסיית העיר על יותר מ-148,000 נפש.
היסטוריה

בשנת 777 בנה קרל הגדול טירה ליד מעיינות פאדר. בשנה זו התקיימה האספה הקיסרית הראשונה של קרל הגדול, ושם נזכר לראשונה שם המקום.
ובשנת 795 נוסד המקום באופן רשמי.
העיר הפכה לחברה בברית ערי הנזה ומאוחר יותר, עם יסוד ממלכת וסטפאליה, הצטרפה אליה.
לאחר נפילת נפוליאון, פאדרבורן עברה לממלכת פרוסיה כחלק ממחוז וסטפאליה, עד שנת 1933.
בשנת 1975 קיבלה מעמד של עיר.
תרבות

בעיר נמצא מוזיאון המחשבים הגדול ביותר בעולם, Heinz Nixdorf MuseumsForum, שנפתח לציבור בשנת 1996. המוזיאון מכיל למעלה מ-5,000 פריטים היסטוריים ועכשוויים העוסקים בהתפתחות טכנולוגיית המידע.
מוזיאון דיוזסן מצוי בקרבת הקתדרלה, וכולל יצירות אמנות העוסקות בדת, שנוצרו החל מהמאה ה-10.
מוזיאון דר קייזרפאלץ מציג את היסטוריית העיר באמצעות יצירות אמנות מקומיות, ממצאים ארכאולוגיים וציורי קיר שהתשתמרו בארמון.
בפאדרבורן מצויים מוזיאון ars sacrale המציג אוספים פרטיים של אמנות דתית, מוזיאון להיסטוריה של הטבע והגלריה העירונית In der Reithalle, המציגה פריטי אמנות מתקופות שונות.
במקום קיים גם מוזיאון הטרקטורים Deutsches Traktoren und Modellauto, המציג את התפתחות הטרקטורים הגרמנים לאורך השנים.
בעיר מתקיימים פסטיבלים ואירועים שונים: פסטיבל האביב, שוצנפסט, פסטיבל ליבורי ויריד חג המולד.
ערים תאומות

צרפת לה מאן, צרפת
בריטניה בולטון, אנגליה, בריטניה
ארצות הברית בלוויל, אילינוי, ארצות הברית
ספרד פמפלונה, ספרד
פולין פשמישל, פולין
הונגריה דברצן, הונגריה
הרפובליקה העממית של סין צ'ינגדאו, הרפובליקה העממית של סין
הערות שוליים

↑  Short history of the town, paderborn.de
↑  אתר מוזיאון המחשבים
↑  אמנות ותרבות, באתר paderborn.de (בגרמנית)
↑  The Schützenfest: a popular tradition and a great reason to celebrate
↑  פסטיבלים ואירועים, באתר paderborn.de
| --- | --- |
בקרת זהויות :  NLI: 987007559644405171  BnF: cb11945594f (data)  GND: 4044283-4  LCCN: n80009293  MusicBrainz: 5a24ced8-d1cf-418e-a19e-178b31fde345  NARA: 10044672  NKC: ge160197  SUDOC: 027407330  VIAF: 155932362   WorldCat (עם VIAF): 155932362 
ערך זה הוא קצרמרבנושא יישובים בגרמניה. אתם מוזמנים לתרום לוויקיפדיה ו.
עונת 1978 בגביע ליברטדורס

| --- | --- |

 תקופת התחרות:  27 ביוני 1978 – 28 בנובמבר 1978 (155 ימים)
 מספר משתתפות:  21
 הזוכה:  ארגנטינה בוקה ג'וניורס
 מספר משחקים:  75
 מספר שערים:  179 (2.39 בממוצע למשחק)
 מלך השערים:  (5) נסטור סקוטה ארגנטינה  דפורטיבו קאלי
 → 19771979 ←
עונת 1978 בגביע ליברטדורס הייתה העונה ה-19 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-27 ביוני 1978 ותחרות הסתיימה ב-28 בנובמבר 1978. בתחרות השתתפו 21 קבוצות מכל מדינות חברי הארגון.
התחרות הסתיימה בניצחון של בוקה ג'וניורס בפעם השנייה ברציפות.
מתכונת התחרות

בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר.
במידה ומספר קבוצות בבית זכו באותו מספר נקודות ההכרעה הייתה על ידי משחק נוסף.
בכל השלבים נערכו משחק בית ומשחק חוץ. על הניצחון הוענקו שתי נקודות.
השלבים המתקדמים > שלב ב'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| ארגנטינה בוקה ג'וניורס | 4 | 3 | 1 | 0 | 7 | 2 | 5 | 7 |
| ארגנטינה ריבר פלייט | 4 | 1 | 1 | 2 | 1 | 3 | 2- | 3 |
| ברזיל אתלטיקו מיניירו | 4 | 1 | 0 | 3 | 3 | 6 | 3- | 2 |
| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| קולומביה דפורטיבו קאלי | 4 | 3 | 1 | 0 | 7 | 2 | 5 | 7 |
| פרגוואי סרו פורטניו | 4 | 1 | 1 | 2 | 1 | 3 | 2- | 3 |
| פרו אליאנסה לימה | 4 | 1 | 0 | 3 | 3 | 6 | 3- | 2  |
השלבים המתקדמים > סדרת הגמר

| 0 | 1 | 2 | 3 | 4 |
| --- | --- | --- | --- | --- |
| 23 בנובמבר 1978 | קולומביה דפורטיבו קאלי | 0 - 0 | ארגנטינה בוקה ג'וניורס | אצטדיון פסקואל גררו, קאלי, קולומביה צופים: 60,000 שיפוט: פרגוואי אורטיס |
| 23 בנובמבר 1978 |  |  |  | אצטדיון פסקואל גררו, קאלי, קולומביה צופים: 60,000 שיפוט: פרגוואי אורטיס |
| 0 | 1 | 2 | 3 | 4 |
| --- | --- | --- | --- | --- |
| 28 בנובמבר 1978 | ארגנטינה בוקה ג'וניורס | 4 - 0 | קולומביה דפורטיבו קאלי | הבונבוניירה, בואנוס איירס, ארגנטינה צופים: 80,000 שיפוט: פרו פרס |
| 28 בנובמבר 1978 | הוגו פרוטי  15', 81'   ארנסטו מסטרנג'לו   60'  קרלוס סלינס   71' |  |  | הבונבוניירה, בואנוס איירס, ארגנטינה צופים: 80,000 שיפוט: פרו פרס |
עונת 1978/1979 בליגת המשנה ההולנדית

| --- | --- |
 מספר משתתפות:  19
 הזוכה:  אקסלסיור רוטרדם, וילם II
 מספר משחקים:  342
 מספר שערים:  937 (2.74 בממוצע למשחק)
 → עונת 1977/1978עונת 1979/1980 ←
 
עונת 1978/1979 בליגת המשנה ההולנדית הייתה העונה ה-23 של ליגת המשנה ההולנדית, שהיא הליגה ההולנדית השנייה.
בסיום עונה זו, אקסלסיור רוטרדם ווילם II העפילו לליגה הראשונה.
מבנה

על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, טלסטאר ספורטקלאב ופ.צ. אמסטרדם. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.